SET พรุ่งนี้บวกต่อ หลังปัญหากรีซเริ่มคลี่คลาย
บล.อาร์เอชบี โอเอสเค มองแนวโน้มการลงทุนพรุ่งนี้เชื่อว่าตลาดจะอยู่ในแดนบวกได้ พร้อมให้แนวรับ 1,485 จุด ส่วนแนวต้าน 1,500 จุด
13 ก.ค. 2558

นายศราวุธ เตโชชวลิต ผู้อำนวยการอาวุโสฝ่ายวิเคราะห์หลักทรัพย์ บล.อาร์เอชบี โอเอสเค (ประเทศไทย) เปิดเผยถึงตลาดหุ้นไทยวันนี้ (13 ก.ค.) ปรับตัวขึ้นในทิศทางเดียวกับตลาดภูมิภาคต่างอยู่ในแดนบวกกันทั่วหน้า หลังมีข่าวออกมาบ่ายนี้ว่าเจ้าหนี้ยูโรโซนตกลงที่จะปล่อยเงินกู้งวดใหม่ให้กับทางกรีซ ภายหลังจากที่กรีซได้นำแผนปฏิรูปไปผ่านมติในรัฐสภาของกรีซแล้ว ส่วนสถานการณ์ตลาดหุ้นจีนเริ่มที่จะนิ่งบ้างแล้ว
นอกจากนี้ ตลาดยังเฝ้าติดตามการประกาศผลประกอบการของกลุ่มแบงก์ที่จะทยอยประกาศออกมาในวันที่ 15-17 ก.ค.นี้ด้วย หากผลออกมาไม่ Surprise ในทางลบมากกว่าที่นักวิเคราะห์ได้คาดการณ์ไว้ เชื่อว่าหุ้นน่าจะปรับตัวกลับขึ้นมาได้ หลังจากที่ได้ตอบรับเรื่องงบฯกลุ่มแบงก์ในเชิง Negative ไปแล้ว
แนวโน้มการลงทุนในวันพรุ่งนี้ (14 ก.ค.) เชื่อว่าตลาดจะอยู่ในแดนบวกได้ พร้อมให้แนวรับ 1,485 จุด ส่วนแนวต้าน 1,500 จุด
 
หลักทรัพย์ที่มีมูลค่าการซื้อขายสูงสุด 5 อันดับแรก
KBANK ปิดที่ 191.50 บาท เพิ่มขึ้น 4.50 บาท
SCB ปิดที่ 155.00 บาท เพิ่มขึ้น 2.00 บาท
PTT ปิดที่ 338.00 บาท ลดลง 3.00 บาท
KTB ปิดที่ 17.90 บาท เพิ่มขึ้น 0.70 บาท
ADVANC ปิดที่ 240.00 บาท ลดลง 2.00 บาท